钦定古今图书集成/历象汇编/乾象典/第019卷 > 《淮南子》 > 《本经训》
## 钦定古今图书集成/历象汇编/乾象典/第019卷 > 《淮南子》 > 《本经训》

“凡乱之所由生者，皆在流遁。流遁之所生者五：大构
驾兴宫室，延楼栈道，鸡栖井干，檦枺欂栌，以相支持；
木巧之饰，盘纡刻俨嬴镂，雕琢诡文，回波淌游，瀷淢
菱杼紾抱，芒繁乱泽，巧为纷挐，以相摧错。此《遁于木》
也。凿污池之深，肆畛崖之远，来谿谷之流，饰曲岸之
际，积牒旋石以纯，修碕抑淢怒濑以扬，激波曲拂邅”
回，以象湡浯，益树莲菱，以食鳖鱼。鸿鹄鹔鷞，稻粱饶
馀，龙舟鹢首，浮吹以娱，此遁于水也。高筑城郭，设树
险阻，祟台榭之隆，侈苑囿之大，以穷要妙之望。魏阙
之高，上际青云。大厦增加，拟于昆仑。修为墙垣，甬道
相连，残高增下，积土为山，接径历远，直道夷险，终日
驰骛，而无迹蹈之患，此遁于土也。大“锺鼎美重器，华
虫流镂以相缪，紾寝兕伏虎，蟠龙连组，焜昱错眩，照
耀辉煌，偃蹇蓼纠，曲成文章，雕琢之饰，锻锡文铙，乍
晦乍明，抑微灭瑕，霜文沈居若簟，籧蒢缠锦经冗似
数而疏”，此《遁于金》也。煎熬焚炙，调齐和之适，以穷荆
吴甘酸之变，焚林而猎，烧燎大木，鼓橐吹埵，以销铜，

殄地财，此道于火也。此五者，一足以亡天下矣。”是故
古者明堂之制，下之润湿弗能及，上之雾露弗能入，
四方之风弗能袭，土事不文，木工不斲，金器不镂，衣
无隅差之削，冠无觚嬴之理，堂大足以周旋，理文静
洁足以享上帝，礼鬼神，以示民知俭节。夫声色五味，
远国珍怪，瓌异奇物，足以变心易志，摇荡精神，感动
血气者，不可胜计也。夫天地之生财也，本不过五，圣
人节五行，则治不荒。〈淌音敞瀷音敕淢音《郁紾》音珍《抱》音《嶷湡》音愚浯音《吾埵》音朵。〉